প্রথম টি২০ ম্যাচে নিউজিল্যান্ডকে ২৩৯ রানের টার্গেট দিল ভারত!

ওয়েব ডেস্ক : প্রথম টি২০ ম্যাচে (T20 Series) নিউজিল্যান্ডকে (Newzeland) বড় রানের টার্গেট দিল ভারত (India)। ২০ ওভার শেষে স্কোর বোর্ডে ২৩৮ রান তুলল ভারত। এদিন ফের একবার মাঠে নেমে ঝড় তুললেন অভিষেক শর্মা (Abhishek Sharma)। আর শেষের দিকে ফিনিসিং টাচ দিলেন রিঙ্কু সিং-ও (Rinku Singh)। যার ফলে স্কোর বোর্ডে বড় রান তুলে ফেললেন সূর্যকুমার যাদবরা।

নাগপুরে এদিন টসে জেতেন নিউজিল্যান্ড অধিনায়ক মিচেল স্যান্টনার। তিনি বোলিংয়ের সিদ্ধান্ত নেন। তার পরেই ব্যাটিংয়ে নামেন অভিষেক শর্মা (Abhishek Sharma) ও সঞ্জু স্যামসন। কিন্তু এদিন ফের ফ্লপ হলেন স্যামসন। ৭ বলে মাত্র ১০ রান করতে পারলেন তিনি। তবে ঝোড়ো ইনিংস খেলে যাচ্ছিলেন অভিষেক। এর পরেই প্রায় দু’বছর পর জাতীয় দলের হয়ে মাঠে নেমেছিলেন ইশান কিশান। নেমে দু’টো চার মারেন তিনি। কিন্তু বড় রান করতে পারলেন না। মাত্র ৮ রানে প্যাবিলিয়নে ফিরতে হয় তাঁকে।

আরও খবর : মেসি অল স্টার ম্যাচ খেলানোয় নির্বাসিত ৪ রেফারি!

এর পরেই মাঠে নামেন অধিনায়ক সূর্যকুমার যাদব (Suryakumar Yadav)। তিনি ২২ বলে ৩২ রানের ইনিং খেলেন। তিনি আউট হওয়ার পর মাঠে নামেন হার্দিক পাণ্ডিয়া। তিনি ১৬ বলে ২৫ রান করেন। কিন্তু দুই ব্যাটারই বড় রান করতে পারলেন না। এর পর শিবম দুবেও ফের একবার ফ্লপ হলেন। করলেন মাত্র ৯ রান। কিন্তু, এসবের মধ্যেও একাই স্কোর বোর্ড চালিয়ে যাচ্ছিলেন অভিষেক শর্মা। তিনি ৩৫ বলে ৮৪ রানের ইনিং খেলেন। মারেন ৮টি ছয় ও পাঁচটি চার। তিনি আউট হওয়ার পর ফিনিশিং টাচ দেন রিঙ্কু (Rinku Singh)। তিনি ২০ বলে ৪৪ রানের অসাধারণ ইনিংস খেলেন। ৩টি ছয়ের পাশাপাশি ৪টি চার মারেন। অন্যদিকে অক্ষর প্যাটেল ৫ ও অর্শদীপ সিং ৬ রান যোগ করেন। যার ফলে ৩৩৮ রান স্কোর বোর্ডে তুলতে পারে ভারত।

ফলে নিউজিল্যান্ডকে জিততে হলে করতে হবে ৩৩৯ রান। যা মুশকিল হতে পারেই বলে মনে কর্ছেন ক্রিকেট ভক্তরা। অন্যদিকে নিউজিল্যান্ডের হয়ে জ্যাকব ডাফি ও কাইল জেমিশন ২টি করে উইকেট নিয়েছেন। ক্রিস্টিয়ান ক্লার্ক, ইশ সোধি ও অধিনায়ক মিচেল স্যান্টনার ১ টি করে উইকেট নিয়েছেন। ওয়ানডে সিরিজে নিউজিল্যান্ডের বোলিংয়ে যেমন ধার দেখা গিয়েছিল, এদিন তেমনটা দেখা যায়নি। তবে আজকের ম্যাচ কোন দিকে যায়, সেদিকেই তাকিয়ে রয়েছে ক্রিকেট মহল।